
 DR 30.11.2011 

 
42 

Sungguhpun PR1MA Corp ini dijangka akan memerlukan sokongan kewangan 
daripada kerajaan pada peringkat awal, saya ingin mengesyorkan supaya agensi ini 
akhirnya akan dapat beroperasi secara mampan dari segi kewangan terutamanya untuk 
jangka masa panjang supaya projek perumahan PR1MA ini akan dapat terus dinikmati 
oleh rakyat Malaysia di bandar besar, bandar kecil sampailah ke luar bandar.  

Saya hendak tahu, apakah cadangan daripada pihak PR1MA Corp bagi 
membiayai akhirnya pembangunan PR1MA melalui pendanaan daripada pasaran 
modal mungkin seperti penerbitan bon, kertas perdagangan ataupun apa-apa 
commercial paper, dengan izin, dan pinjaman penyambung, penyambung seperti 
bridging loan, dengan izin. Sekiranya ada, bagaimana agaknya strategi-strategi ini akan 
dilaksanakan kelak. Apakah sekiranya perlu PR1MA Corp mungkin akan memohon 
untuk jaminan pihak kerajaan bagi mendapatkan pendanaan daripada pasaran modal 
ini? Jadi, saya pohon penjelasan daripada pihak kerajaan...  

Datuk Wira Ir. Haji Idris bin Haji Haron [Tangga Batu]: [Bangun] 

Datuk Halimah binti Mohd. Sadique [Tenggara]: Akhirnya Tuan Yang di-
Pertua, Yang Berhormat Tangga Batu sekejap. Duduk dahulu. Tenggara belum duduk. 
Akhirnya, saya ingin menyeru kepada Yang Amat Berhormat Perdana Menteri. 
Teruskan perjuangan agenda perlindungan kepada rakyat ini. 1Keluarga, 1Rumah 
Perumahan Rakyat, 1Malaysia. Teruskan. Rakyat amat berbangga dengan usaha yang 
sedang dilaksanakan oleh Kerajaan Barisan Nasional ini. Pedulikan apa yang sedang 
dikatakan oleh pembangkang kerana mereka akan sentiasa mahu menggagalkan apa 
juga usaha yang sedang dilaksanakan oleh Kerajaan Barisan Nasional pada hari ini. 
Maka dengan itu saya mohon menyokong.  

Timbalan Yang di-Pertua [Datuk Ronald Kiandee]: Yang Berhormat Kota 
Raja.  

 

2.46 ptg. 

Dr. Hajah Siti Mariah binti Mahmud [Kota Raja]: Terima kasih Tuan Yang di-
Pertua. Pertama sekali saya ingin berterima kasih kepada Tuan Yang di-Pertua kerana 
memberi peluang. Saya juga ingin memberi jaminan kepada Yang Berhormat Tenggara 
sekiranya satu-satu projek itu adalah untuk rakyat. Saya tidak fikir kerajaan di bawah 
Pakatan Rakyat kalau kena caranya, insya-Allah. Saya rasa kita sama-sama 
memperjuangkan kepentingan rakyat. Jadi tidak timbul bahawa kita hanya akan 
menghalang atas sebab politik. Ini kerana kalau kita buat macam itu, kita hendak jawab 
dengan Allah SWT susah nanti.  

Tuan Yang di-Pertua, saya memang mengalu-alukan program My First Home 
iaitu Rumah Pertama PR1MA ini. Saya sebagai rakyat tentulah bergembira bagi pihak 
rakyat yang belum mempunyai rumah. Saya ada sedikit persoalan serta penjelasan, 
kenapa kita perlu membentuk satu lagi perbadanan ini sedangkan kita sudah 
mempunyai Syarikat Perumahan Negara Berhad (SPNB) yang juga memfokuskan 
kepada pembangunan rumah mampu milik di seluruh negara. Program Rumah Mampu 
Milik (RMM) yang dipanggil dengan berbagai-bagai nama lagi seperti. Kemudian 
Program Rumah Mesra Rakyat (RMR), Program Kuaters Kerajaan, Program 
Perumahan Khas dan sebagainya.  

Jadi saya nampak yang pertindihan di sini ialah kedua-dua badan ini bertujuan 
untuk membina rumah mampu milik kepada rakyat. Cuma di dalam perumahan 
emphasisnya atau tekanannya adalah rumah-rumah dalam bandar dan pinggir bandar. 
Akan tetapi saya rasa tidak berbeza tujuannya. Jadi apakah perlu kita bentuk satu lagi 
perbadanan yang kita tahu akan meningkatkan kos pentadbiran sedangkan SPNB 
sudah ada dan saya ingat Yang Berhormat Tangga Batu yang menjadi pengerusinya di 
sini.  

Jadi apakah perlu satu lagi perbadanan? Mengapa kita perlu melakukan satu 
perkara yang bertindih sedangkan satu perbadanan bagi 1997 kalau tidak silap saya 
telah dibentuk. Sekiranya ada kelemahan, mungkin kita hanya perlu perbaiki sahaja 
tetapi dengan kita memulakan satu lagi perbadanan, jadi kita mula daripada kosong. 
Kita bermula dari kosong dan not tested atau belum ada pengalaman. Pengalaman 
yang ada dengan SPNB itu cukup berguna dan berharga kepada kita. Tiba-tiba kita 
membentuk satu lagi perbadanan yang bermula daripada kosong, entah pengerusinya 
ada pengalaman atau petugasnya ada pengalaman, ya ini belum.  



42 Sungguhpun PR1MA Corp ini dijangka akan memerlukan sokongan kewangan daripada kerajaan pada peringkat awal, saya ingin mengesyorkan supaya agensi ini akhirnya akan dapat beroperasi secara mampan dari segi kewangan terutamanya untuk jangka masa panjang supaya projek perumahan PR1MA ini akan dapat terus dinikmati oleh rakyat Malaysia di bandar besar, bandar kecil sampailah ke luar bandar. Saya hendak tahu, apakah cadangan daripada pihak PR1MA Corp bagi membiayai akhirnya pembangunan PR1MA melalui pendanaan daripada pasaran modal mungkin seperti penerbitan bon, kertas perdagangan ataupun apa-apa commercial paper, dengan izin, dan pinjaman penyambung, penyambung seperti bridging loan, dengan izin. Sekiranya ada, bagaimana agaknya strategi-strategi ini akan dilaksanakan kelak. Apakah sekiranya perlu PR1MA Corp mungkin akan memohon untuk jaminan pihak kerajaan bagi mendapatkan pendanaan daripada pasaran modal ini? Jadi, saya pohon penjelasan daripada pihak kerajaan... Datuk Wira Ir. Haji Idris bin Haji Haron [Tangga Batu]: [Bangun] Datuk Halimah binti Mohd. Sadique [Tenggara]: Akhirnya Tuan Yang di- Pertua, Yang Berhormat Tangga Batu sekejap. Duduk dahulu. Tenggara belum duduk. Akhirnya, saya ingin menyeru kepada Yang Amat Berhormat Perdana Menteri. Teruskan perjuangan agenda perlindungan kepada rakyat ini. 1Keluarga, 1Rumah Perumahan Rakyat, 1Malaysia. Teruskan. Rakyat amat berbangga dengan usaha yang sedang dilaksanakan oleh Kerajaan Barisan Nasional ini. Pedulikan apa yang sedang dikatakan oleh pembangkang kerana mereka akan sentiasa mahu menggagalkan apa juga usaha yang sedang dilaksanakan oleh Kerajaan Barisan Nasional pada hari ini. Maka dengan itu saya mohon menyokong. Timbalan Yang di-Pertua [Datuk Ronald Kiandee]: Yang Berhormat Kota Raja. 2.46 ptg. Dr. Hajah Siti Mariah binti Mahmud [Kota Raja]: Terima kasih Tuan Yang di- Pertua. Pertama sekali saya ingin berterima kasih kepada Tuan Yang di-Pertua kerana memberi peluang. Saya juga ingin memberi jaminan kepada Yang Berhormat Tenggara sekiranya satu-satu projek itu adalah untuk rakyat. Saya tidak fikir kerajaan di bawah Pakatan Rakyat kalau kena caranya, insya-Allah. Saya rasa kita sama-sama memperjuangkan kepentingan rakyat. Jadi tidak timbul bahawa kita hanya akan menghalang atas sebab politik. Ini kerana kalau kita buat macam itu, kita hendak jawab dengan Allah SWT susah nanti. Tuan Yang di-Pertua, saya memang mengalu-alukan program My First Home iaitu Rumah Pertama PR1MA ini. Saya sebagai rakyat tentulah bergembira bagi pihak rakyat yang belum mempunyai rumah. Saya ada sedikit persoalan serta penjelasan, kenapa kita perlu membentuk satu lagi perbadanan ini sedangkan kita sudah mempunyai Syarikat Perumahan Negara Berhad (SPNB) yang juga memfokuskan kepada pembangunan rumah mampu milik di seluruh negara. Program Rumah Mampu Milik (RMM) yang dipanggil dengan berbagai-bagai nama lagi seperti. Kemudian Program Rumah Mesra Rakyat (RMR), Program Kuaters Kerajaan, Program Perumahan Khas dan sebagainya. Jadi saya nampak yang pertindihan di sini ialah kedua-dua badan ini bertujuan untuk membina rumah mampu milik kepada rakyat. Cuma di dalam perumahan emphasisnya atau tekanannya adalah rumah-rumah dalam bandar dan pinggir bandar. Akan tetapi saya rasa tidak berbeza tujuannya. Jadi apakah perlu kita bentuk satu lagi perbadanan yang kita tahu akan meningkatkan kos pentadbiran sedangkan SPNB sudah ada dan saya ingat Yang Berhormat Tangga Batu yang menjadi pengerusinya di sini. Jadi apakah perlu satu lagi perbadanan? Mengapa kita perlu melakukan satu perkara yang bertindih sedangkan satu perbadanan bagi 1997 kalau tidak silap saya telah dibentuk. Sekiranya ada kelemahan, mungkin kita hanya perlu perbaiki sahaja tetapi dengan kita memulakan satu lagi perbadanan, jadi kita mula daripada kosong. Kita bermula dari kosong dan not tested atau belum ada pengalaman. Pengalaman yang ada dengan SPNB itu cukup berguna dan berharga kepada kita. Tiba-tiba kita membentuk satu lagi perbadanan yang bermula daripada kosong, entah pengerusinya ada pengalaman atau petugasnya ada pengalaman, ya ini belum.